indians may have been hit hardest by uk work visa restrictions
మ‌న టెక్కీల‌కు వీసా ఇవ్వం అంటున్న యూకే
ఇప్ప‌టికే హెచ్‌-1బీ వీసాల విషయంలో అమెరికా కఠిన నిబంధనలు రూపొందించ‌గా.. తాజాగా యూకే ప్రభుత్వం కూడా ఇదే త‌ర‌హా నిర్ణ‌యం తీసుకుంది.
Samayam Telugu | Updated:
May 18, 2018, 09:39AM IST
ఇప్ప‌టికే హెచ్‌-1బీ వీసాల విషయంలో అమెరికా కఠిన నిబంధనలు రూపొందించ‌గా.. తాజాగా యూకే ప్రభుత్వం కూడా ఇదే త‌ర‌హా నిర్ణ‌యం తీసుకుంది. పలు రంగాల్లో నిష్ణాతులైన భారతీయులకు వీసాలు ఇచ్చేందుకు ఆ దేశ ప్రభుత్వం నిరాకరిస్తోంది. యూకే వలస విధానం కారణంగా గత డిసెంబరు నుంచి ఇప్పటివరకు 6,080(టైర్‌-2) మంది భారతీయులు వీసాలు పొందలేకపోయారు. ‘ద క్యాంపెయిన్‌ ఫర్‌ సైన్స్‌ అండ్‌ ఇంజనీరింగ్‌’ అనే సంస్థ విడుదల చేసిన నివేదిక ప్రకారం.. నైపుణ్యం కలిగిన భారతీయుల్లో 57% మందికే వీసాలు జారీ అయ్యాయి. డిసెంబరు నుంచి చూస్తే.. ఆ నెలలో 36%, జనవరిలో 47%, ఫిబ్రవరిలో 48%, మార్చిలో 59ు మంది వీసాలను అర్హత ఉన్నా నిరాకరించడం గమనార్హం.
వీసా ఇవ్వం అంటున్న యూకే
టైర్‌-2 వీసా కేటగిరీలో కంపెనీలు ఈయూ వెలుపల విదేశీయులకు ఏడాదికి 20,700 మందికి వీసాలు అందజేస్తాయి. గత ఆరేళ్లుగా నెలకు 1600 మంది చొప్పున ఉన్న పరిమితిని ఒక్కసారే పెంచారు. నిరుడు డిసెంబరు నుంచి ఆ పరిమితిని తగ్గిస్తూ వస్తున్నారు. దీనిపై విమర్శలు వెల్లువెత్తడంతో యూకే హోంశాఖ స్పందించింది. స్థానికులకే తొలి ప్రాధాన్యత ఇవ్వాల్సినందున వీసాలు నిరాకరిస్తున్నట్లు వెల్లడించింది. యూకే తీసుకున్న నిర్ణయాన్ని వ్యతిరేకిస్తూ వేసిన ఆన్‌లైన్‌ పిటిషన్‌కు దాదాపు 30వేల మంది మద్దతు తెలిపారు.